UDEN   KUNDSKAB  OG   HELLIGHED  KAN   INGEN  SE  GUD 


NUMMER    10 


15.  MAJ  1923 


72.   AARGANG 


GENERALKONFERENCEN. 


Kirkens  93de  aarlige  Generalkonference  blev  afholdt  i  Salt 
Lake  City  den  6.,  7.  og  8.  April  med  den  sædvanlige  store  Til- 
slutning, ypperlige  Moder  og  en  rig  Udgydelse  af  Herrens 
Aand.  Mange  formanende  og  opmuntrende  Ord  blev  udtalt, 
vigtige  Lærdomme  og  Principper  forklarede  og  Nødvendig- 
heden af  deres  Efterlevelse  paavist.  Flere  af  disse  Taler  eller 
for  »Stjernen«  passende  Uddrag  vil  senere  fremkomme,  naar 
det  stenografiske  Referat  er  os  tilsendt. 

I  sin  Aabningstale  hentydede  Præs.  Grant  til  det  store  Ar- 
bejde, der  var  udfort  i  Salt  Lake  Tempel  siden  dets  Indvielse 
for  30  Aar  siden,  og  den  Udvikling,  der  havde  fundet  Sted  i 
Kirken  paa  alle  Omraader  i  denne  Tid.  Præs.  Grant  for- 
manede de  Hellige  til  at  stotte  Hjemmeindustrien,  til  at  leve 
okonomisk  og  undgaa  at  stifte  Gæld.  Han  sagde,  at  mange, 
hvis  Indtægter  var  forholdsvis  smaa  eller  usikre,  kobte  Auto- 
mobiler udelukkende  for  Fornojelse,  ligesom  en  stor  Del  af 
Ungdommen,  og  de  ældre  ogsaa,  var  for  odsle  i  Retning  af 
Silkestrømper  og  Biografteatre.  Afdode  Præsident  Joseph  F. 


146 

Smiths  Raad,  at  »komme  ud  af  Gæld  og  blive  ude«,  burde  føl- 
ges af  de  Sidste  Dages  Hellige  i  langt  højere  Grad,  end  Til- 
fældet er. 

Præs.  Grant  oplæste  følgende  statistiske  Rapport,  hvilken  vi 
tror  vil  være  af  Interesse  for  »Stjernen«s  Læsere.  Den  til  Kir- 
ken indbetalte  Tiende  er  anvendt  paa  følgende  Maade  i  det 
forløbne  Aar: 

Til  Forsamlingshuse  og  deres  Vedligeholdelse  i  Zions  Ward 
og  Stave  Doll.  928.859,00.  Til  Kirkeskolerne  Doll.  771.490,00. 
Til  Templerne  Doll.  168.371,00.  Til  velgørende  Formaal  Doll. 
273.657,00.  Til  Missionerne  Doll.  615.461,00.  Tilsammen  Doll. 
2.757.838,00. 

Foruden  den  til  velgørende  Formaal  af  Tienden  udbetalte 
Sum  er  der  gennem  Fasteofre  og  af  de  kvindelige  Hjælpe- 
foreninger ydet  Doll.  323.638,00.  Tilligemed  den  af  Tienden 
udbetalte  Sum  er  der  saaledes  af  Kirken  ydet  Doll.  597.295,00 
til  de  Fattiges  Understøttelse. 

Foruden  det  ovenfor  anforte  Belob  til  Missionerne  er  der  til 
Missionærerne  sendt  Doll.  887.500,00  fra  deres  Familier  og 
Venner. 

Kirkens  Vækst:  Born  velsignede  19.703;  Born  over  otte  Aar 
døbt  14.400;  Voksne  dobt  6376.  Der  er  nu  87  Stave,  883  Ward 
og  61  Grene  i  Zions  Stave.  24  Missioner  med  733  Grene. 

Missionsvirksomheden:  I  1922  virkede  1775  Missionærer  i 
Missionerne  og  2552  udførte  Missionsarbejde  blandt  de  Uden- 
forstaaende  i  Zions  Stave.  Disse  Missionærer  solgte  eller  bort- 
gav  286.702  kirkelige  Bøger,  særlig  Mormons  Bog.  De  uddelte 
6.601.132  Skrifter  og  afholdt  153.437  evangeliske  Møder. 

I  Templerne  udfortes  i  1922  768.546  Ordinancer  for  levende 
og  døde  af  43.207  Personer. 

HUMØRSYGENS  FORBRYDELSE. 

(Af  O.  Swett  Marden.) 
(Fortsat  fra  Side  140.) 

At  det  er  muligt  for  saadanne  Mennesker  at  beherske  deres 
Humor,  viser  sig  ofte,  naar  nogen  uventet  dukker  op  paa  en 
saadan  humørsyg  Persons  Vej.  Et  slemt  »Anfald«  kan  ofte 
pludselig  afbrydes  ved  Lyden  af  Entreklokken,  der  melder 
Besog,  og  Patienten  er  paa  én  Gang  lutter  Smil.  Det  forholder 
sig  hermed  som  med  den  kroniske  Hovedpine,  nogle  Damer 
lider  af,  men  som  næsten  aldrig  vides  at  være  indtruffen  paa 
den  Dag,  de  skal  deltage  i  en  større  Fest  eller  hilse  paa  en 
indflydelsesrig  Person.  Om  fornødent  kan  de  udsætte  deres 
Hovedpine  nogle  Dage.  Altsaa  kan  humørsyge  Mennesker 
alligevel  skamme  sig  for  at  vise  en  altfor  bjørneagtig  Op- 
træden eller  faa  Humøranfald,  naar  der  er  Selskab. 

Er  det  ikke  tragikomisk  at  se  en  stor,  kraftig  Mand,  skabt 
til  at  rage  op  som  en  Kæmpe  blandt  Verdens  Magter,  opføre 
sig  som  den  usleste  Slave  under  Trykket  af  de  aandelige 
Skyer,  der  kaster  mørke  Skygger  ind  over  hans  Liv?  At  tænke 
sig,  at  en  Mand,  der  foraiaar  at  dirigere  Hundreder  af  Funk- 
tionærer i  et  stort  Foretagende  —  en  dygtig  Mand,  født  til  at 
udrette  store  Ting  —  kan  spadsere  rundt  i  Dagevis  som  Offer 
for  daarligt  Humor,  i  Kløerne  paa  aandelige  Dæmoner,  som 
han  burde  kunne  skaffe  sig  fra  Livet  paa  fem  Minutter! 

Overalt  ser  vi  Mennesker,  som  trods  deres  store  Ærgerrig- 
hed maa  nojes  med  at  udrette  ganske  almindelige  Ting,,  lige- 
frem fordi  der  er  saa  mange  Dage,  hvor  de  ikke  vil  tage  sig 
sammen,  eller  hvor  de  er  modløse  eller  i  daarligt  Humør.  Et 
Menneske,  der  er  Slave  af  sin  Oplagthed,  kan  aldrig  blive  en 
Leder  med  Indflydelse  blandt  andre. 

Modløshed  farver  ens  Domme.  Folk  vil  begaa  alle  Slags 
Daarskaber  under  Frygtens  Pres.  Jeg  har  kendt  Husejere, 
som  solgte  deres  Ejendomme  eller  gjordede  latterligste  Udveje 
for  at  rejse  Penge,  fordi  de  blev  bange  for,  at  en  Katastrofe 

kunde  ramme  deres  Forretning,  om  de  ikke  hidskaffede  Kon- 
tanter, skont  der  faktisk  ikke  forelaa  nogen  som  helst  Grund 
til  Ængstelse.  Naar  Du  er  kørt  fast  og  ikke  véd,  hvor  Du  skal 
vende  Dig  hen,  er  Du  i  Fare;  thi  da  er  Du  ikke  skikket  til  at 
planlægge  noget  eller  gore,  hvad  der  er  bedst  for  Dig.  Du  skal 
lægge  dine  Planer,  medens  Du  er  kolig  og  rolig. 

Man  er  ikke  i  Stand  til  at  dømme  korrekt  eller  bruge  sin 
sunde  Fornuft,  naar  Sindet  er  fuldt  af  Frygt,  Tvivl  eller  Mod- 
loshed. Sunde  Domme  beror  paa  en  Hjerne,  hvis  Funktioner 
er  i  fuldstændig  Orden,  paa  ufordunklede,  uhæmmede  Aands- 
evner.  Lad  aldrig  Dine  Handlinger  bestemme  af  Indskydelser, 
Du  har  faaet,  medens  Du  var  bange.  Udfør  Dine  Planer,  følg 
den  Kurs,  som  Du  vedtog,  da  Din  Hjerne  var  klar  og  Dit  Ho- 
ved sundt.  Hvor  Frygten  bor  i  Sindet,  er  Sindets  Kræfter  som 
adspredte  Faar,  og  vi  er  ikke  i  Stand  til  med  Kraft  at  samle 
dem.  Ro,  Værdighed,  Ligevægt  og  aandelig  Klarhed  er  af  ab- 
solut Betydning  for  Tankens  Kraft. 

Det  er  fuldkommen  muligt  for  et  veltrænet  Sind  at  gore  det 
aldeles  af  med  selv  det  værste  Anfald  af  Humorsyge  i  Lobet 
af  et  Par  Minutter;  men  Ulykken  med  de  fleste  af  os  er,  at  i 
Stedet  for  at  slaa  Sindets  Skodder  op  paa  vid  Gab  og  slippe 
Frejdighedens,  Haabets  og  de  lyse  Tankers  Sollys  ind,  holder 
vi  dem  lukkede,  medens  blot  et  eneste  Glimt  af  Sjælesolskin 
vilde  adsprede  Mørkets  Sporgelser,  de  smaa  Humordjævle  og 
Melankolinisser,  som  trives  i  Morket. 

Næste  Gang  Du  foler  Humørsygen  eller  et  Anfald  af  Ned- 
trykthed og  Modloshed  nærme  sig,  søg  da  at  blive  alene  —  tag 
om  mulig  et  godt  Bad  forst,  og  klæd  Dig  om  —  og  tal  saa  Dig 
selv  ordentlig  til.  Sig  for  Eksempel  til  Dig  selv:  »Dette  er  en 
abnorm  Tilstand.  Sindets  Harmoni  er  noget,  som  har  evig 
Værdi.  Det  disharmoniske  maa  være  noget  uvirkeligt  i  sig 
selv,  en  Mangel  paa  Harmoni  og  Virkelighed.«  Efter  lidt 
Øvelse  af  denne  Slags  vil  Du  blive  i  Stand  til  at  feje  Din 
aandelige  Horisont  ren  for  alle  Skyer  og  bevare  den  klar.  For- 
jag Dine  Fjender  af  Dit  Sind. 

Næste  Gang  Du   føler  Dig  plaget,   mismodig,   fuldstændig 

»færdig«  og  ude  af  Humor,  skulde  Du  se  efter  Aarsagen.  Sand- 
synligvis vil  Du  finde,  at  Din  Tilstand  i  stor  Udstrækning 
skyldes  for  stort  Forbrug  af  Livskraft  hidrørende  fra  Over- 
anstrengelse med  Arbejde  eller  Indtagelse  af  Fode  eller  fra 
Overtrædelse  af  Lovene  for  Fordøjelsen  eller  uregelmæssige 
Vaner  af  en  eller  anden  Art. 

Søg  at  komme  ind  i  saa  interessante  Selskabs-  og  Sam- 
fundsforhold som  muligt,  eller  sog  nogen  uskyldig  Tidsfor- 
driv, som  kan  sætte  Humør  i  Dig.  Nogle  Mennesker  finder 
denne  Forfriskelse  ved  at  lege  hjemme  med  deres  Børn;  andre 
finder  den  ude,  i  behagelig  Samtale  eller  i  opmuntrende,  in- 
spirerende Læsning. 

Eller  tag  Dig  en  god,  lang  Søvn,  om  det  passer  Dig. 

Jeg  har  en  Forretningsven,  der  finder  udmærket  Hjælp  i, 
naar  han  kommer  hjem  træt  og  udaset,  at  tage  et  varmt  Bad 
og  iføre  sig  sin  Hjemmedragt.  Denne  Forandring  synes  at 
gore  ham  til  et  nyt  Menneske. 

Det  er  virkelig,  som  om  vor  Følelse  af  Træthed,  vore  Be- 
kymringer, Prøvelser,  Ærgrelser  og  Ængstelser  synes  at  hænge 
ved  de  Klæder,  vi  har  baaret  i  Dagens  Løb,  og  alene  det  at 
skifte  dem,  faar  Tankerne  til  at  skifte  Retning. 

Landlig  Natur  har  ogsaa  en  mærkelig  forfriskende  og  gavn- 
lig Virkning  paa  vore  Bekymringer.  En  Times  Spadseretur 
under  aaben  Himnlel  efter  en  Dags  udtømmende,  brydsomt 
og  oprivende  Arbejde  vil  ofte  fuldstændig  forandre  ens  hele 
Syn. 

Sog  at  finde  den  Metode  med  Hensyn  til  Sindsfornyelse, 
som  egner  sig  bedst  for  Dig,  og  Du  skal  blive  forbavset  ved  at 
opdage,  hvor  fuldstændig  Træthedsgiften  kan  neutraliseres  og 
hele  Din  mismodige  Tankeatmosfære  forandres,  og  Du  skal 
snart  føle  Dig  som  et  nyt  Menneske. 

Tingene  om  os  kan  se  nok  saa  nedslaaende  ud,  men  vi  maa 
lære  at  beherske  vore  Omgivelser,  hæve  os  over  de  Indflydel- 
ser, som  vil  trykke  os  ned,  vende  vor  Ryg  til  Mørket  og  vort 
Ansigt  mod  Lyset,  saa  at  Skyggerne  falder  bagved  os. 

Hvor  lang  Tid  tror  Du  ikke,  det  skulde  tage  en  Mand  at 

kurere  sig  selv  for  Melankoli  ved  at  holde  fast  ved  melan- 
kolske, mørke  og  mismodige  Tanker?  Man  kan  ikke  kurere 
Anfald  af  Humørsyge  med  mere  daarligt  Humør,  mere  Mis- 
mod. 

Naar  man  vil  se  Sandheden  lige  i  Øjnene,  er  det  dumt, 
næsten  forbryderisk,  at  gaa  omkring  i  denne  dejlige  Verden, 
der  er  saa  fyldt  med,  hvad  der  kan  glæde  og  opmuntre  os, 
med  herlige  Lejligheder,  og  vise  et  trist  og  mismodigt  Ansigt 
frem,  som  om  Livet  havde  været  en  Skuffelse  i  Stedet  for  en 
uvurderlig  Gevinst. 

Jeg  kender  en  Kvinde,  som  undertiden  fik  Anfald  af  Mis- 
mod og  daarligt  Humør,  men  som  overvandt  disse  ved  at 
tvinge  sig  til  at  synge  livlige,  glade  Sange  og  spille  raske,  in- 
spirerende Melodier  paa  Klaveret,  naar  hun  folte  et  »Anfald« 
nærme  sig. 

Den  uddrivende  Kraft,  en  modsat  Følelse  besidder,  har  en 
vidunderlig  Virkning  paa  Sindet.  Daarligt  Humor  kureres 
ved,  at  det  gode  Humor  hidkaldes  til  at  tage  dettes  Plads  i 
Tanken  og  saaledes  fordrive  det. 

Det  kan  være  vanskeligt,  men  det  er  ikke  umuligt  at  faa  en 
Sindsstemning  til  at  vende  sig. 

Om  man  ligger  under  for  sit  Humor,  hjælper  det  at  kaste 
sig  lige  ud  i  Begivenhederne  og  tage  virksom  Del  i  dem  med 
virkelig  Interesse  for,  hvad  der  foregaar  omkring  os.  Giv  Dig 
af  med  Folk!  Vær  glad  og  lykkelig,  og  interesser  Dig  for 
andre.  Drej  Dine  Tanker  bort  fra  Dig  selv,  og  kast  Dig  med 
Iver  over  Din  Familjes  eller  andre  af  Dine  Omgivelsers  Planer 
og  Adspredelser. 

Selvfordømmelse  er  et  karakteristisk  Symptom  hos  humor- 
syge Patienter.  De  færreste  af  os  opmuntrer  sig  selv  tilstræk- 
kelig ved  optimistisk  Tænken  og  oplivende  Forestillinger. 

Ofte  har  det  daarlige  Humør  sin  Aarsag  i,  at  visse  Nerve- 
celler er  bleven  udtømte  for  Kraft  enten  ved  for  strengt  Ar- 
bejde og  langvarig  Anspændelse  eller  ved  stimulerende  Ud- 
skejelser. Det  er  de  udmattede  Nervecellers  Forlangende  om 


151 

Næring,  Hvile  og  Forfriskelse.  Masser  af  Mennesker  lider  af 
Mismod  og  Melankoli  som  Resultat  af  en  legemlig  nedbrudt 
Tilstand,  takket  være  deres  uregelmæssige,  skadelige  Vaner 
og  Manglen  paa  forfriskende  Søvn.  Naar  Du  foler  et  Anfald  af 
Humorsyge  eller  Mismod  nærme  sig,  bor  Du  soge  en  saa  fuld- 
stændig Forandring  af  Omgivelser  som  mulig.  Rug  endelig 
ikke  over  Dine  Bekymringer  eller  fordyb  Dig  i  det,  der  for 
Tiden  irriterer  Dig.  Tænk  paa  det  behageligst  og  lykkeligst 
mulige.  Tænk  saa  overbærende  og  kærligt  som  muligt  pa,a 
andre.  Sig  det  venligste  og  behageligste,  Du  kan  finde  paa. 
Gor  Dit  allerbedste  for  at  udstraale  Glæde  og  godt  Humor  til 
enhver  af  Dine  Omgivelser.  Du  skal  snart  begynde  at  mærke 
en  vidunderlig  Opløftelse;  de  Skygger,  som  har  sænket  sig 
over  Dit  Sind,  vil  tage  Flugten,  og  Glædens  Sol  vil  oplyse  Dit 
hele  Væsen. 

Gor  Dig  det  til  Vane  aldrig  at  lade  Tanker  eller  Indskydel- 
ser fæste  Rod  i  Dit  Sind,  som  opfrisker  ubehagelige  Emner 
eller  bitre  Minder,  og  som  har  daarlig  Indflydelse  paa  Dig. 

Man  burde  gøre  sig  det  til  en  Livsregel  at  udviske  alt  det 
af  sin  Erindring,  som  har  været  ubehageligt,  uheldigt.  Vi 
burde  forglemme  alt  det,  som  har  holdt  os  tilbage,  som  har 
faaet  os  til  at  lide,  som  har  været  ubehageligt,  og  aldrig  tillade 
de  mørke  Billeder  af  Fortids  Modgang  at  drage  ind  i  vort  Sind 
igen.  Ved  en  ubehagelig,  nedbrydende  Erindring  er  der  kun 
én  Ting  at  gøre,  og  det  er  at  begrave  den  —  glemme  den. 

At  ruge  over  uheldige  Minder  og  Fejlgreb  faar  dem  bare  til 
at  se  endnu  større,  mørkere  og  hæsligere  ud.  Glem  dem,  jag 
dem  ud  af  Dit  Sind,  som  Du  vilde  jage  en  Tyv  ud  af  Dit  Hus. 
Sig  til  dem:  »I  har  ingen  Magt  over  mig.  I  kan  ikke  odelægge 
min  Fred.  I  har  ingen  Berøring  med  mit  sande  Væsen.  Min 
virkelige  Natur  er  af  guddommelig  Oprindelse.  I  har  ingen 
Berøring  med  Princippet  i  mig,  med  mit  virkelige  Jeg.  Kun 
det  gode  og  sande  er  videnskabelige,  absolute  Virkeligheder; 
thi  der  er  kun  én  uendelig  Magt  i  Universet. 

(Fortsættes  Side  153). 

Idet  jeg  atter,  efter  halvniende  Aars  Fraværelse,  gæster  mit 
Fodeland  Danmark,  denne  Gang  for  at  indtage  den  ansvars- 
fulde Stilling  som  den  danske  Missions  Præsident,  er  jeg 
alene  besjælet  af  Ønsket  om,  at  jeg  paa  en  værdig  Maade  maa 
kunne  fortsætte  det  gode  Arbejde,  som  nu  snart  i  73  Aar  bar 
været  udfort  i  dette  Land. 

Uagtet  jeg  i  højeste  Grad  er  mig  min  Ringhed  og  Ufuld- 
kommenhed bevidst,  saa  er  jeg  fuldt  ud  overbevist  om,  at  min 
Kaldelse  og  Beskikkelse  er  kommen  fra  Herrens  bemyndigede 
Tjenere,  og  at  jeg  vil  være  i  Stand  til,  med  Guds  Hjælp  og 
mine  Brodres  og  Søstres  Tro  og  Tillid,  at  rogte  det  vanskelige 
Hverv  paa  en  af  Herren  antagelig  Maade  og  til  Gavn  og  Vel- 
signelse for  mine  Omgivelser. 

Samtidig  overtager  jeg  Redaktionen  af  »Skandinaviens 
Stjerne«,  som  jeg  i  1912 — 14  var  beskæftiget  ved,  og  jeg  skal 
forsøge  at  gøre  denne  saa  interessant  og  alsidig  som  mulig, 
altid  med  det  P'ormaal  for  Øje  at  bringe  Kirkens  Medlemmer 
her  i  Danmark  den  Opmuntring  og  evangeliske  Undervisning 
gennem  det  skrevne  Ord,  som  de  i  mange  Tilfælde  er  for- 
hindrede i  at  modtage  paa  anden  Maade.  Det  meste  af  dette 
Nummers  Indhold  er  dog  Stof,  samlet  af  Br.  Peterson,  og 
hvoraf  det  meste  allerede  var  sat,  hvilket  jeg  er  taknemmelig 
for,  da  det  letter  Arbejdet  for  mig  med  det  forste  Nummer. 

Det  er  mit  Ønske  at  virke  i  god  Forstaaelse  og  Harmoni 
med  de  i  Missionen  værende  Missionærer  og  de  lokale  Brødre 
og  Søstre,  som  alle  arbejde  for  den  samme  gode  Sags  Fremme. 
Jeg  har  modtaget  Missionens  Boger  og  Regnskaber,  alt  er  i 
den  bedste  Orden,  og  jeg  er  bleven  sat  ind  i  de  lokale  Forhold 
paa  en  fyldestgørende  Maade  af  Br.  Peterson,  der  nu  er  paa 
Hjemrejsen  efter  et  vel  udfort  Arbejde. 

Idet  jeg  med  disse  Linier  sender  min  Hilsen  ud  til  alle  Mis- 
sionens Medlemmer  og  alle  vore  Venner,  vil  jeg  samtidig  be- 
nytte Lejligheden  til  at  overbringe  en  Hilsen  til  de  danske 

Soskende  fra  forhenværende  Præsident  H.  J.  Christiansen, 
hvis  Tanker  ofte  vender  sig  mod  de  danske  Kyster;  ligeledes 
fra  Br.  Martin  Christophersen  og  mange  andre  Missionærer 
og  emigrerede  Soskende,  der  i  Hundredvis  bad  mig  »hilse 
hjemme«. 

Jeg  takker  for  den  hjertelige  Modtagelse,  som  jeg  har  været 
Genstand  for,  og  beder  Herren  velsigne  de  Hellige  i  timelig  og 
aandelig  Henseende,  og  velsigne  vore  forenede  Bestræbelser 
paa  at  fremme  hans  Gerning,  efterleve  hans  Evangelium  og 
være  Redskaber  i  hans  Haand  til  at  frelse  Verden. 

John  S.  Hansen. 


BESKIKKELSE. 

Ældste  Emil  Andersen,  for  kort  Tid  siden  ankommen  hertil 
fra  Logan,  er  beskikket  til  at  præsidere  over  Kobenhavns 
Konference  og  være  Forstander  for  Kobenhavns  Gren. 


HUMØRSYGENS  FORBRYDELSE. 

(Fortsat  fra  Side  151.) 

En  Læge,  som  er  Specialist  i  Nervesygdomme,  paastaar  at 
have  fundet  et  nyt  Middel  mod  Humorsygen.  Han  raader  sine 
Patienter  til  at  prove  at  smile  under  alle  Forhold,  node  sig  til 
at  le,  enten  de  har  Lyst  til  det  eller  ej.  »Smil,«  siger  han  til 
dem.  »Bliv  ved  at  smile;  hold  ikke  op  med  det;  prov  lige  at 
dreje  Mundvigerne  op  efter.  Læg  Mærke  til,  hvordan  det  paa- 
virker Deres  Folelser,  lige  meget  hvad  Humør  De  er  i!«  Han 
lader  sine  Patienter  blive  i  Konsultationsværelset  og  smile, 
selv  om  det  til  at  begynde  med  er  aldeles  mekanisk,  og  han 
formaner  dem  altid  til  i  det  mindste  at  bevare  Mundvigerne 
noget  opadbøjede. 

Vi  er  bleven  udrustede  med  enhver  mulig  Fordel,  der  kunde 
sætte  os  i  Stand  til  at  nyde  Livet.  Ikke  karrigt,  men  i  hele  dets 

Fylde,  Herlighed  og  Fuldstændighed.  Ulykke  er  ligesaa  stor 
en  Abnormitet  for  vor  Natur,  som  Sygdom  er  det. 

Bedøm  ikke  Din  Fremtid  efter  de  Smaabekymringer,  der 
møder  Dig  nu.  De  morke  Skyer,  der  lukker  Dig  ude  fra  Sol- 
skinnet i  Dag,  vil  være  forsvundne  i  Morgen.  Lær  at  se  Livet  i 
dets  rette  Perspektiv  og  at  vurdere  Tingene  rettelig. 

Det  kan  ske  nu  og  da  for  den  unge  Mand,  som  gor  et  Ar- 
bejde, der  er  værd  at  gore,  at  han  bliver  forfærdelig  modlos  og 
finder  det  lettere  at  gaa  lidt  tilbage  end  at  trænge  paa.  Men 
der  er  ingen  Sejr  ved  Tilbagetog,  og  vi  burde  aldrig  lade 
nogen  Bro  ubrændt  bag  os  eller  holde  en  Vej  aaben  til  Til- 
bagetog; thi  det  vil  friste  os  til  Svaghed,  Vaklen  og  Modlos- 
hed. Vi  maa  have  Mod,  Energi  og  Omløb  nok  til  at  drive  paa 
og  holde  os  i  Gang,  naar  det  ser  mørkt  ud,  og  naar  tilsyne- 
ladende uoverstigelige  Hindringer  møder  os. 

De  fleste  Mennesker  er  deres  egne  værste  Fjender.  Vi  griber 
stadig  hæmmende  ind  i  Livets  Spil  ved  vore  skadelige,  ned- 
brydende Tanker  og  uheldige  Sindsstemninger.  Alt  afhænger 
af  vort  Mod,  vor  Tro  paa  os  selv,  vort  forhaabningsfulde,  op- 
timistiske Udsyn.  Alligevel  sker  det,  saa  snart  noget  gaar  os 
paa  tværs,  saa  snart  noget  har  slaaet  vort  Mod  ned  eller  paa- 
ført  os  en  trist  Erfaring,  et  Tab  eller  et  Uheld,  at  vi  lader  den 
nedbrydende  Tanke,  Tvivlen,  Frygten,  Modloslieden  trænge 
igennem  vor  Sjæls  Forskansninger,  som  en  Okse  bryder  ind  i 
et  Porcellænsudsalg,  opbrydende  og  ødelæggende  det  maaske 
aarelange  Opbygningsarbejde,  og  vi  maa  begynde  helt  forfra 
igen.  Adskillige  af  os  ligner  Frøen  i  Brønden.  Vi  klatrer  op 
kun  for  at  falde  tilbage  og  saaledes  miste  det  hele  igen. 

Naar  skal  vi  lære,  at  de  forødende,  nedbrydende  Tanker  er 
vore  store  Fjender?  Det  tager  kun  et  Par  Minutter  at  afbrænde 
et  Hus,  som  det  maaske  har  taget  Aar  at  opbygge.  Et  enkelt 
Strøg  med  Kunstnerens  Pensel  kan  odelægge  et  Billede,  som 
han  maaske  har  arbejdet  paa  i  aarevis.  Det  er  muligt  for  Sin- 
det gennem  Vrede,  Misundelse,  pessimistiske,  melankolske, 
plagsomme  og  nedbrydende  Tanker  at  ødelægge  det  store 
Livsmaleri,  som  vi  har  været  mange  Aar  om  at  udføre. 

Forsøg  det  Eksperiment  næste  Gang  Du  bliver  mismodig 
eller  tror,  at  Du  er  mislykket  og  Dit  Arbejde  værdiløst:  Vend 
Ansigtet  en  anden  Vej.  Beslut,  at  Du  ikke  vil  gaa  videre  i  hin 
Retning.  -Stands  og  vend  Dit  Ansigt  den  anden  Vej.  For  hver 
Gang  Du  regner  Dig  selv  for  mislykket,  hjælper  det  Dig  til  at 
blive  dette;  thi  dine  Tanker  er  Mønstret  i  Dit  Liv.  Du  kan  ikke 
slippe  bort  fra  Din  Tanke.  Du  kan  ikke  slippe  bort  fra  Dine 
Idealer,  det  Livsmaal,  som  Du  har  sat  Dig,  og  om  Du  i  Din 
Tanke  erkender,  at  Du  er  mislykket,  at  Du  ikke  kan  udrette 
noget  ordentligt  som  andre,  at  Skæbnen  er  Dig  imod,  og  de 
Lejligheder,  andre  har,  er  Dig  nægtet  —  ja,  da  vil  Din  Over- 
bevisning bestemme  Resultatet. 

Naar  Du  gør  omkring,  vil  Dine  Udsigter  og  Dit  hele  Liv 
ogsaa  omskiftes. 

Verden  har  ringe  Brug  for  den,  der  ikke  har  Stof  nok  i  sig 
til  at  vende  sin  Skæbne,  naar  han  møder  Nederlag. 

Der  er  Tusinder  af  Mennesker,  som  har  tabt  alt,  hvad  de 
satte  Pris  paa  i  denne  Verden,  og  alligevel  er  de  lige  saa  langt 
fra  virkeligt  Nederlag  som  før  deres  Tab,  fordi  de  besidder  et 
modigt  Hjærte,  en  uovervindelig  Aand  og  en  fast  Vilje  til 
Fremgang,  som  ikke  kender  til  Tilbagetog.  Og  med  en  saadan 
Rigdom  kan  de  aldrig  blive  fattige. 


BIBLEN  OG  PRÆSTERNE. 

(Af  Sigurd  Swane  i  »Politiken«.) 

Flere  Ting  har  hindret  mig  i  at  skrive  nedenstaaende  fær- 
digt for,  men  jeg  haaber  alligevel  ikke  at  komme  for  silde, 
naar  jeg  anmoder  om  Plads  derfor. 

For  nogen  Tid  siden  spurgte  jeg,  under  den  her  i  Bladet 
staaende  Debat  om  den  ny  eller  gamle  Bibel,  Pastor  Morten 
Pontoppidan,  om  det  ikke  var  muligt  at  fremskaffe  en  Bibel, 
hvor  alle  Unøjagtigheder  og  senere  Tilføjelser  var  fjernet, 
saaledes  at  det  endelig  kunde  blive  muligt  ogsaa  for  andre 
end  Specialister  i  Studiet  at  tage  Stilling  til  Biblen  og  Kri- 

stendommen,  hvad  der  i  Øjeblikket  ikke  er  muligt,  og  hvad 
der  endnu  aldrig  har  været  det,  naar  man  ikke  vilde  give  sig 
ind  under  andre  Menneskers  Autoritet  og  tro  paa  den. 

Hvad  Grunden  nu  end  har  været,  har  hverken  Pastor  Pon- 
toppidan eller  nogen  anden  Præst  taget  Ordet.  Er  det,  fordi 
de  i  saa  Fald  maatte  indromme,  at  Bibelen,  som  den  nu  fore- 
ligger, bringer  mindst  lige  saa  megen  Forvirring  som  Klar- 
hed. 

Det  forekommer  mig  at  være  en  underlig  Tanke,  at  hver 
Dag  taler  Danmarks  Præster  ved  Gudstjenester,  Brylluper  og 
Begravelser  Landet  over  (og  hvor  mange  overflod ige  Ord  tales 
ikke  her),  men  ingen  af  dem  har  taget  sig  Tid  til  denne  Op- 
gave. Maaske  er  de  alle,  hvor  religiøst  grebet  og  hvor  dybt 
overbevist  de  end  kan  være,  alt  for  langt  inde  i  Dogmatikens 
og  Systematikens  Labyrinter,  til  at  de  kan  forstaa  andre  Syns- 
punkter end  de  af  disse  Ting  bestemte,  og  ogsaa  de  er,  naar 
alt  kommer  til  alt,  i  Vilderede. 

I  Stedet  for  Præsterne  svarede  forleden  Dag  Dr.  med.  Kjer- 
Petersen,  dog  nærmest  afvisende  det  med,  at  et  saadant  Ar- 
bejde, der  skulde  befri  Biblen  for  Myter  og  Tilsætninger,  maaske 
vilde  tage  hundrede  Aar.  Bedre  Indrømmelse  af  den  utilfreds- 
stillende Tilstand,  hvori  den  foreligger,  kan  vel  næppe  tæn- 
kes, og  lidet  synes  jeg,  det  hjælper,  naar  han  efter  dette  vil 
fastholde  dens  absolute  Værdi  og  mene,  at  Forstaaelsen  be- 
tinges af  det  Sindelag,  den  Kærlighed,  hvormed  man  gaar  til 
Læsningen  af  den.  Sammenligningen  med  Betragtningen  af  et 
Kunstværk,  her  specielt  et  Portræt,  saa  sympatisk  den  end  er 
fremfort,  holder  heller  ikke  Stik.  Det  gode  Kunstværk  inde- 
holder nemlig  ikke,  saaledes  som  Biblen,  tvetydige  og  selv- 
modsigende Ting  eller  indsmuglet  Gods,  men  giver  sig  sluttet 
og  helt  i  sin  indefra  bestemte  Form.  Kun  den  ukyndige  for- 
staar  ikke  dette  og  onsker  Billedet  ændret  efter  sine  Begreber, 
til  et  Fotografi,  et  Glansbillede  eller,  hvis  Forudsætningerne 
er  andre,  til  det  modsatte  deraf,  men  dette  er  ikke  Billedets 
Fejl. 

Nej,  Bibelrevisionens  Tid  er  inde. 

Hvert  Aar  bringer  i  Hjem  og  Skole  nye  Born  ind  under  de 
gamle  Formers  Svobe.  Sagen  maa  tages  saa  kraftigt  op,  at 
Drøftelsen  fores  igennem,  til  en  Forandring  naas. 

Det  skal  ikke  benægtes,  at  ogsaa  for  Barnet  kan  det  gamle 
Testaments  Fortællinger,  Jomfru  Marias  og  Jesu  Historie, 
være  fulde  af  Fantasi  og  Farve,  men  naar  Tiden  kommer, 
hvor  de  skal  forstaas  og  tilegnes,  saaledes  at  de  kan  danne 
Grundlaget  for  Livsopfattelse  og  Karakter,  rejser  sig  deraf,  i 
Stedet  for  en  fast  Stotte,  Tvivlens  og  Modsigelsens  Taager. 
For  et  Barn  er  det  usundt  at  være  knyttet  til  alle  disse  uhold- 
bare religiose  Forestillinger  og  ganske  uberettiget  af  de 
Voksne  at  tillade,  at  det  sker.  Det  Barn,  der  naivt  og  troende 
har  knyttet  sig  dertil,  værger  det  derfor  saa  længe  som  mu- 
ligt, men  kommer  den  Dag,  det  maa  slippes,  da  virker  det  som 
en  Sønderdeling  af  Personen  og  dennes  Liv.  En  saadan 
maaske  aarelang  Kamp,  fjernt  fra  det  virkelige  Liv,  tidt  netop 
isolerende  fra  dette,  er  en  daarlig  Skole  for  Karakteren  og 
Dygtiggørelsen  til  at  leve  og  færdes  mellem  Mennesker. 

I  mange  Forhold  sker  der  Aar  for  Aar  uanede  Forandrin- 
ger, baade  i  Videnskaben  og  i  det  praktiske  Liv,  men  Reli- 
gion, det  der  skulde  være  det  dybest  sande  og  dybest  sam- 
lende af  alt,  det  lærer  Børnene  stadig  paa  den  samme  sam- 
vittighedsløse, religion-  og  moralnedbrydende  Maade. 

De,  der  ikke  længer  tilhører  Kirken,  burde  slutte  sig  sam- 
men i  en  ny  »Menighed«,  og  den  Dag  var  maaske  da  ikke  saa 
fjern,  hvor  Statskirken  maatte  falde,  og  de  opvoksende  Slæg- 
ter kunde  faa  en  sundere,  stærkere  og  mere  ansvarvækkende 
Opdragelse. 

Kirken  og  Præsterne  har  nu  i  henved  2000  Aar  forpagtet 
den  moralske  Opdragelse  af  større  og  storre  Dele  af  Europas 
og  Jordens  Befolkning,  men  lidet  lysteligt  er  det  i  det  store  og 
hele  at  se  baade  tilbage  og  frem,  Historien  er  fuld  af  Grusom- 
heder og  Falskhed,  hvoraf  Kirken  maa  bære  sin  forfærdelige 
Del,  og  den  Dag  i  Dag  har  Kristne  og  bibeldyrkende  Folke- 

slag  udkæmpet  de  blodigste  Kampe  mod  hinanden  i  den 
samme  Guds  Navn  —  og  hvad  har  vi  at  se  frem  imod,  om 
der  ikke  sker  en  alvorlig  Kursændring. 

Europas  Tilstand  er  et  Vidnesbyrd  om,  at  Opdragelsen  er 
slet  lost.  Vi  har  spildt  nok  af  Tid  og  Kræfter  paa  at  faa  Me- 
ning i  det  ubegribelige.  Det  gamle,  af  Kierkegaard  gen- 
optagne »credo  quia  absurdum«  er  historisk  og  forbigangent. 
De  Slægter,  der  kommer,  maa  blive  fri  for  at  skulle  spekulere 
over  Treenighed  og  Jomfrufødsel,  Arvesynd  og  Forsoning 
ved  Jesu  Død  paa  Korset,  Forholdet  mellem  Guds  Almagt  og 
Syndens  Eksistens  —  Djævlen!  der  altsammen  blot  er  som 
Stene  at  falde  over  paa  Vejen,  og  sammen  med  meget  andet 
blot  er  mislykkede  Tydninger  og  Tankefostre  af  altfor  ivrige 
Kirkefædre  og  Kirkeforsamlinger,  som  jo  endda  ikke  har  haft 
den  oprindelige  Bibeltekst  for  sig,  da  den  for  længst  var  gaaet 
tabt  (hvor  kunde  Biblens  Gud  lade  dette  ske?). 

At  Staten  opretholder  en  Lære,  saa  fuld  af  Urimeligheder 
og  i  en  saa  ukritisk  gennemgransket  Form,  er  en  Utilbørlig- 
hed. 

Og  hvad  har  Pibekrave,  Kjole  og  Messehagel  med  Gud  og 
Gudsdyrkelse  at  gøre,  alt  dette  er  vitterligt  og  maa  være  til 
lige  saa  stor  Forargelse  for  mange,  som  det  maaske  er  til  Op- 
byggelse for  andre.  Det  er  et  smukt  Skuespil  (om  end  kun  en 
ringe  Afglans  af  det  katolske)  at  se  og  hore  en  Præst  messe 
smukt  foran  et  dejligt  gammelt  Alter,  men  religiøst  set  er  det 
dog  nærmest  en  Blasfemi  at  bede  paa  den  Maade.  Præsterne 
og  Brugen  af  Kirkerne  (Konfirmation,  Bryllup  og  Begravelse) 
er  til  Forargelse,  det  er  Levninger  fra  Fortiden,  forjaskede  af 
Nutiden,  som  vi  ikke  kan  blive  ved  med  at  slæbe  rundt  med. 
En  Præst  kan  vel  ved  sin  Menneskelighed  virke  sand  og  ma- 
nende, men  hvor  føler  man  ikke  netop  da,  at  det  er  paa  Trods 
af  alt  dette.  Præster,  Kraver  o.  s.  v.  imponerer  Barnet,  dette 
er  da  tydeligvis  noget,  som  ligger  over  Hverdagen,  men  en 
skonne  Dag  studser  man  som  Voksen  ved  at  føle  en  Slags 
genert  Medfølelse   med  den  gode  Mand,  som  man  ser  gore 

Springet  ind  i  »dette  ophøjede«  og  tilbage  igen,  eller  vi  fra- 
stødes, hvis  det  sympatiske  Moment  ikke  er  til  Stede. 

Som  det  er,  har  Præsteskabet  udspillet  sin  Rolle  og  bor  for- 
svinde. Lad  de,  der  foler  sig  som  Kristne,  slutte  sig  sammen  i 
Menigheder,  som  de  selv  vil,  saaledes  vil  Verden  maaske,  be- 
friet for  Vanekristendommen,  igen  se  et  Kristenliv,  der  er 
præget  af  Jesu  Lære,  saaledes  som  vi  sommetider  med  Be- 
undring ser  det  hos  enkelte  Mennesker.  Men  lad  dem  dele  de 
dejlige  gamle  Kirker  med  os  andre,  lad  os  hore  Sang  og  Mu- 
sik i  de  store  Rum,  lad  os  høre  god  og  1*1  og  verdslig  Tale  og 
lad  nye  Tanker  om  Gud  —  om  Livet  og  om  Menneskene  lyde 
derfra. 

Og  Præstegaardene  —  alle,  der  staar  uden  for  Kirken,  er 
Medejere  af  denne  Statsejendom.  Gør  dem.  til  nye  Kultur- 
centrer, gør  dem  til  Boliger  for  fortjente  Mænd  og  Kvinder. 
I  Stedet  for  at  tage  Penge  fra  Forfatterne,  saa  giv  dem  (med 
saglig  og  kunstnerisk  Kritik)  ogsaa  Boliger.  Spred  Kunstnere 
og  Videnskabsmænd,  saa  vidt  det  er  foreneligt  med  deres 
Gerning  og  Ønsker,  ud  over  hele  Landet,  giv  en  ypperlig 
Snedker  eller  Smed,  der  arbejder  med  sit  Haandværk  som 
med  en  Kunst,  Plads  midt  i  en  Landsby  til  Eksempel  og  Op- 
dragelse. Men  Ungdommen  maa  ikke  lære  en  Tøddel,  end  sige 
Boger  fulde,  af  Ting,  som  den,  naar  den  kommer  til  Skelsaar 
og  Alder,  maa  ryste  af  sig.  Det  er  et  Spild  af  Kræfter,  der  sæt- 
ter Landet  tilbage,  det  er  saa  daarlig  en  Økonomi,  at  man 
ikke  vilde  tillade  den  paa  noget  materielt  Omraacle,  og  Lov- 
givningsmagten har  al  Grund  til  at  tåge  Sagen  op  til  en  meget 
alvorlig  Droftelse  —  den  enkelte  kaster  ogsaa  let,  naar  han 
frigor  sig,  for  meget  over  Bord,  og  hvilke  Sjælekvaler  har 
ikke  dette  Brud  voldt. 

Lær  Bornene  og  lær  Menneskene  den  jernhaarde  Lov:  »Alle 
Schuld  råcht  sich  auf  Erden«,  at  hvad  ondt,  der  gøres,  avler 
ondt  udadtil  og  indadtil,  ja  ikke  blot  det  bevidst  onde,  ogsaa 
det  blot  forkerte,  den  uheldige  Beslutning,  det  fejle  Greb,  det 
overilede  Ord.  Lær  dem,  at  det  gode  altid  bærer  Frugt,  om 

ikke  paa  anden  Maade,  saa  indad  i  En  selv,  lær  dem,  al  vi  alle 
er  samhorige,  Jorden  over  og  gennem  Tiderne,  at  vi  maa  ville 
Retfærdighed  og  Samdrægtighed.  Der  betales  alt  for  dyre 
Lærepenge,  Kræfter,  der  kunde  være  brugt  frugtbart,  odes, 
naar  dette  ikke  ligger  fast  —  og  er  vi  ikke  her  ved  en  Kærne  i 
Tilværelsen,  der  maaske  giver  det  dybeste  Indblik  i  dens  My- 
sterier, Mennesker  endnu  har  set,  en  Brønd  ind  til  den  Magt, 
som  Mennesker  til  alle  Tider,  men  under  saa  forskellige  For- 
mer, har  tilbedt  som  Gud? 

Lær  dem  dette  i  Stedet  for  at  lære  dem  Ting  om  dette  Liv, 
som  de  ikke  har  Brug  for,  eller  Ting  om  et  andet,  som  ingen 
Mennesker  véd  noget  om. 

Er  ikke  den  virkelige  Fromhed  den,  der  gor  sit  bedste,  sit 
alleryderste,  og  saa  har  Tillid  til  Livet  —  og  Doden! 


TANKE-GLIMT. 

Lad  det  blive  sagt  om  mig,  at  jeg  paa  min  Livsvandiing  op- 
rykte  Torne  og  Tidsler  og  plantede  Blomster  i  deres  Sted. 

Lincoln. 
Saadan  som  Du  tænker,  saadan  er  Du. 

En  god  Ihukommelse  er  en  god  Ting,  men  det  er  ogsaa  godt 
at  have  en  god  Forglemmelse. 

Tænk  aldrig,  at  en  Mand,  fordi  han  har  bevist  Dig  en  Gunst, 
at  han  for  evigt  er  under  Forpligtelser  mod  Dig. 

